མདོ་དབུས་མཐོ་སྒང་ནི་གངས་ཀྱི་ཕ་ཡུལ་གཅིག་པུ་ཡིན་པས་ག་ནས་ཚད་དེ་སྤང་ལྗོངས་དང་ནགས་ཚལ་ཆུ་བོ་སོགས་ཀྱི་འབྱུང་ཁུངས་ཀྱང་ཡིན་ཏེ།ལོ་རབས་ལྔ་བཅུ་བའི་འགོ་ཙམ་ལ་བོད་ཡོངས་སུ་ནགས་ཚལ་གྱི་རྒྱ་ཁྱོན་སྤྱི་ལེ་གྲུ་བཞི་མ་ཉིས་འབུམ་ལྔ་ཁྲི་ཙམ་ཡོད་ལ།གཞན་རྒྱ་ནག་བོད་ལ་མ་ཡོང་བའི་སྔོན་བོད་ཀྱི་གདོད་མའི་ནགས་ཚལ་གྱི་རྒྱ་ཁྱོན་སྤྱི་ལེ་གྲུ་བཞི་མ་ཉིས་འབུམ་ཉིས་ཁྲི་གཅིག་སྟོང་བརྒྱད་བརྒྱ་ཡོད་མོད།ཡིན་ནའང་ལོ་རབས་ལྔ་བཅུ་ནས་བརྒྱད་ཅུའི་བར་བོད་ཀྱི་ས་ཁུལ་ཁྱོན་ཡོངས་ལ་ཁྱོན་བསྡོམས་ནགས་ལས་ཁང་བདུན་བརྒྱ་ལྷག་བཙུགས་ཏེ་བོད་ཀྱི་ནགས་ཚལ་ལ་གཏོར་སྐྱོན་ཚབས་ཆེན་བཏང་ཡོད།